*Δελτίο Τύπου Αργοστόλι 6.8.16*

***Ε.Α.Σ. : Ποιοί είναι οι Κατά Κύριο Επάγγελμα Αγρότες***

*Ο Ε.Α.Σ. Κεφαλληνίας & Ιθάκης ενημερώνει τον ντόπιο Ελαιοπαραγωγό, Κτηνοτρόφο, Αμπελουργό, Μελισσοκόμο, Κηπευτικοπαραγωγό, Δενδροκαλλιεργητή και Ψαρά ότι δημοσιεύθηκε η τροποποιητική Απόφαση του Υπουργείου Αγροτικής Ανάπτυξης & Τροφίμων σύμφωνα με την οποία ορίζονται οι προϋποθέσεις που πρέπει να έχει κάποιος ώστε να θεωρείται Επαγγελματίας Αγρότης πλήρους απασχόλησης.*

*Συγκεκριμένα, τα πρόσωπα που έχουν* ***μη μόνιμη εξωγεωργική απασχόληση πάνω από 1.225 ώρες ετησίως,*** *ή αυτά που έχουν* ***μόνιμη εξωγεωργική απασχόληση πάνω από 1.750 ώρες ετησίως****,* ***δεν*** *μπορούν να θεωρηθούν* ***Επαγγελματίες Αγρότες****.*

*Η εν λόγω Απόφαση χρησιμεύει και για την ένταξη των* ***Νέων Αγροτών*** *στο Μητρώο Αγροτών και Αγροτικών Εκμεταλλεύσεων.*

*Στην περίπτωση που υπάρχει απασχόληση και εκτός αγροτικής, τότε υπολογίζεται ο Ετήσιος Χρόνος Απασχόλησης Εκτός Αγροτικής Εκμετάλλευσης (Ε.Χ.Α.Ε.Α.Ε.) ο οποίος θα πρέπει να μην υπερβαίνει το 70% του ετήσιου συνολικού χρόνου απασχόλησης και στη συνέχεια υπολογίζεται ο Ετήσιος Χρόνος Απασχόλησης στην Αγροτική Εκμετάλλευση (Ε.Χ.Α.Α.Ε.) έτσι ώστε το άθροισμα αυτό (Ε.Χ.Α.Α.Ε. και Ε.Χ.Α.Ε.Α.Ε.) να μην υπερβαίνει τις 1.750 ώρες.*

*Διευκρινήσεις παρέχονται στο Κέντρο Εξυπηρέτησης Αγροτών (Κ.Ε.Α.) που λειτουργεί καθημερινά στο ιδιόκτητο κτιριακό συγκρότημα του Ε.Α.Σ. στο Αργοστόλι.*

***Από τον* *Ε.Α.Σ. Κεφαλληνίας & Ιθάκης***